सारा ने लगा दी डांट, विक्की ने किया खुलासा, बोले- मम्मी को ही झाड़ रही थी
The Kapil Sharma Show Zara Hatke Zara Bachke Promotion Promo Video सारा अली खान और विक्की कौशल हालही में द कपिल शर्मा शो में अपनी अपकमिंग फिल्म, जरा हटके जरा बचके का प्रमोशन करने पहुंचे हैं।
सारा अली खान और विक्की कौशल हाल ही में द कपिल शर्मा शो में अपनी अपकमिंग फिल्म, 'जरा हटके जरा बचके' का प्रमोशन करने पहुंचे हैं। इसी दौरान का एक प्रोमो वीडियो सामने आया है, जिसमें विक्की ने खुलासा किया कि, सारा ने अपनी मां अमृता सिंह को 1600 रुपए का तौलिया खरीदने पर डांट लगाई थी।
'मम्मी को ही झाड़ रही थी'
विक्की ने शो में कहा- 'एक दिन मैंने देखा ये अमृता मैम को डांट रही थी, मैंने पूछा कि क्या हुआ और उसने कहा, 'मम्मी को अकल ही नहीं है 1600 रूपए का तौलिया ले आई हैं। और अपनी मम्मी को ही झाड़ रही थी'।
जिसके बाद सारा ने सफाई देते हुए कहा- 'वैनिटी वैन में टॉवल फ्री में लटकाए जाते हैं, उन्हें ही इस्तेमाल करें, इस्तेमाल करने के लिए इतना महंगा तौलिया क्यों खरीदें।' इसके बाद कपिल सारा का मजाक उड़ाते हुए बोलते हैं, 'मुझे लगता है कि पैक अप के बाद सारा सेट पर ही डिनर कर लेती होंगी।' यह सुनकर वह पर मौजूद सभी लोग हंसने लगते हैं।
कपिल ने विक्की से पूछा मजेदार सवाल 
इसके अलावा कपिल ने विक्की से पूछा, 'पाजी ये क्या हो रहा है, पिछली कुछ फिल्मों में आप शादीशुदा होते हैं और आपका लड़ाई- झगड़ा होता रहता है'। जिस पर ने विक्की ने कहा- 'पाजी बहुत हो रहा, पिछली फिल्म में मार खा रहा था, इसमें भी मार खा रहा हूं। रियल लाइफ में तो नहीं हो रहा ऐसा'।
2 जून को रिलीज होगी फिल्म
फैमिली ड्रामा फिल्म 'जरा हट के जरा बचके' 2 जून को सिनेमाघरों में रिलीज होगी। इस फिल्म में सारा के साथ विक्की कौशल मुख्य भूमिका में नजर आएंगे। दोनों पति-पत्नी के रोल में हैं। फिल्म का डायरेक्शन लक्ष्मण उतेकर ने किया है।